Eesti Lennundusmuuseum

pisi|Politsei- ja Piirivalveameti lennusalga helikopter AgustaWestland AW139 esitluslennul. Eesti Lennupäevad 2016
pisi|Muuseumi sissepääs
Eesti Lennundusmuuseum (varem ka Tartu Lennundusmuuseum) on eraalgatusel loodud lennundusmuuseum Tartumaal Kastre vallas Lange külas, umbes 16 km Tartust lõuna pool. Muuseumi asutaja ja juht on Mati Meos."Kukul on külas Eesti Lennundusmuuseumi asutaja ja juht Mati Meos" Kukul külas, Kuku Raadio, 11. september 2011

Lennundusmuuseum avati ametlikult 14. juunil 2002Muuseumist Eesti Lennundusmuuseum, kuigi tegutseti juba 1999. aasta detsembrist.About the museum Muuseumi ingliskeelne koduleht 

Muuseumi haldab samanimeline sihtasutus.Eesti Lennumuuseum SA Inforegister Muuseumi väljaarendamisel on abi saadud EAS-ist ja Euroopa Liidu tugirahastusest. Abi on osutanud Kultuuriministeerium ja Kaitseministeerium, avalik sektor ja kohalikud ettevõtted.Visioon Eesti Lennundusmuuseum

Muuseumil on oma lennuplats (450 m). Tugilennuväli on 4 km kaugusel asuv Tartu Ülenurme lennujaam ja lennuväli.

Suvisel perioodil (23. aprillist kuni novembrini) on muuseum avatud iga päev. Talvisel perioodil on muuseum külastajatele suletud.

Muuseum korraldab Eesti Lennupäevi.

Osakonnad
pisi|Muuseumi väliekspositsioon
Muuseumi struktuuris on kaheksa osakonda:
lennukikoopiamudelid
lennukid, helikopterid ja purilennukid
lennumootorid
merelennuvägi
lennujuhtimine (ATC), radarid
lennuväljad
õhuruumikaitse
atraktsioonid

Kogud
pisi|Antonov An-2
Muuseumi kolmekorruselises hoones on umbes 450 m² näitusepinda, kus on lennundusajaloos olulise 400 lennuki vähendatud mõõtkavas koopiamudelid. Välisväljakul on varikatuste all sõjalennukid, helikopterid, reisilennukid, mitmed väikelennukid, purilennukid, lennukimootorid, mitmesugused lennundusagregaadid, õhutõrjerelvad ja täiendavat lennundusega seotud atribuutikat. Samuti on muuseumis piloteerimis- ja langevarjuhüppe simulaatorid.

Õppe-treeninglennukid
PZL-104 Wilga (saadud Ridali Lennuklubilt)
PZL TS-11 Iskra (Poola õhuväelt)
Aero L-29 Delfín
Aero L-39 Albatros
Hawk HW-326 (Soome õhuväelt)

Ülikerglennukid
Aeroprakt A-22 (lendav)

Hävituslennukid
pisi|Saab 35 Draken
pisi|Harrier GR3
F-104 ASA Starfighter (saadud Itaalia õhuväelt)
MiG-21bis (saadud Poola õhuväelt)
Saab J35 Draken (kuulub Rootsi Õhuväemuuseumile)
MiG-23MLD (saadud Ukraina õhujõududelt)
Saab JA 37 Viggen (kuulub Rootsi Õhuväemuuseumile)
Harrier GR3 (saadud Inglismaalt)
SEPECAT Jaguar GR3 (saadud Inglismaalt)

Hävitus-luurelennukid
pisi|MiG-25 RPS esmaesitlus 2016. aasta Eesti Lennupäevade ajal
Mirage III RS (Šveitsi Kaitseministeeriumilt)
MiG-25 RPS
Jak-28PP

Hävitus-pommituslennukid
Saab J32 Lansen (kuulub Rootsi Õhuväemuuseumile)
Suhhoi Su-22M4
F-4 Phantom II

Pommituslennukid		
Suhhoi Su-24

Purilennukid
L-13 Blanik (saadud Ridali Lennuklubilt)
LAK-12 Lietuva (saadud Ridali Lennuklubilt)

Põllumajanduslennukid
Z-37

 Reisilennukid
pisi|Eesti Lennukompaniile kuulunud Tu-134A Lennundusmuuseumis
pisi|Let L-410
Tupolev Tu-134A3
Jakovlev Jak-40
Antonov An-2
Let L-410 (saadud PPA lennusalgalt)
Aero Commander 680 FL
Saab 430

Helikopterid
pisi|Kamov Ka-26
Mil Mi-2RL (Poola õhuväelt) ja Mi-2 vrakk (Eesti õhuväelt)
Mil Mi-8
Robinson R22 (mootorita)
Robinson R44 (Eesti õhuväelt)
Schweizer S-300
Ka-26

Õhutõrjerelvad
Õhutõrjekahur Flak 88
Taani õhutõrjekahur Madsen
Maa-õhk rakett kompleksile S-75 koos stardiseadme ja transpordikomplektiga
Maa-õhk rakett kompleksile S-125
Maa-õhk rakett kompleksile S-200 koos transpordikomplektiga
Maa-õhk rakett SA-6
Maa-õhk rakett SA-8

Radarid
Kaugjälgimisradar P-37                                               
Jak-28PP radar
Draken-35 radar
Il-76 radar
Radari DRL-7SK antenn (pärit Tartu Ülenurme lennuväljalt)
Maandumisradar Tesla OPRL-4 (pärit Kuressaare lennuväljalt)
Täppislähenemisradar PN-671

Mootorid
Jak-28PP reaktiivmootor
Il-76 reaktiivmootor
F-104 ASA Starfighter reaktiivmootor
Lansen 32 reaktiivmootor
MiG-25 reaktiivmootor
R44 kolbmootor (bokser)
Wilga 35 tähtmootor
An-2 tähtmootor
Väikelennuki kolbmootor (ridamootor)
Mi-2 turbiinmootor
S-75 õhutõrjeraketikompleksi kuuluva raketi mootor

Koopiamudelid
Lennukiemalaeva ja dessantlaeva mudelid mastaabis 1:72
Kanderakettide mudelid mastaabis 1:72
450 lennukimudelit mastaapides 1:144, 1:72, 1:48 ja 1:32

Eesti Lennupäevad
pisi|Lennuetendus. Eesti Lennupäevad 2016

Alates 2006. aastast korraldatakse muuseumi territooriumil iga-aastaseid Eesti Lennupäevi, mis on Baltikumi suurim lennundusetendus.Eesti Lennundusmuuseum 2016. aastal oli lennupäevadel 13 000 pealtvaatajat.Aleksander Pihlak: "FOTOD: Lennupäevadel osales rekordarv inimesi" Delfi, 7. juuni 2016

Tunnustus
2013 – aasta tegu Eesti lennunduses"Eesti Lennundusmuuseum pärjati lennunduse aasta teo tiitliga". Eesti Lennuakadeemia, 14. november 2013

Viited

Kirjandus
Andrus Esko. "Lennundusfanaatik tegi eramuuseumi". Õhtuleht, 13. september 2002
 "Lennundusmuuseum, kust on raske lahkuda". Tehnikamaailm, 1. september 2008
Pille-Riin Raudsepp. "Mati Meos - lennukate unistustega mees". eestielu.delfi.ee, 25. august 2011
 "Tartu taevas täitus õhuakrobaatide ja vigurlenduritega". menu.err.ee, 3. juuni 2017
 "Video ja pildid. Lennundusmuuseum sai oma kogusse ajaloo ühe kuulsama hävitaja". Tartu Postimees, 15. märts 2018
 "Kultuuriministeerium lõpetab lennundusmuuseumi rahastamise". ERR, 30. detsember 2021
 "Teriku sõnul saab Lennundusmuuseum jätkamiseks toetust". ERR kultuur, 30. detsember 2021

Välislingid

Muuseumi koduleht
Eesti Lennundusmuuseum puhkaeestis.ee

Kategooria:Kastre vald
Kategooria:Tartu maakonna muuseumid
Kategooria:Eesti lennundus
Kategooria:Eesti sõjamuuseumid
Kategooria:Lennundusmuuseumid